
     OSJEČKO-BARANJSKA ŽUPANIJA

                              ŽUPAN

Temeljem članka 55a. stavak 2. točka 2. Statuta Osječko-baranjske županije ("Županijski glasnik" broj 2/95., 2/97., 3/99., 3/01., 8/01., 9/03., 13/05., 2/06., 5/09., 16/09., 2/13., 4/18., 2/20. i 2/21.) i članka 6. stavak 1. Odluke o osnivanju Kulturnog vijeća Osječko-baranjske županije ("Županijski glasnik" broj 13/22.), Zamjenik župana koji obnaša dužnost župana objavljuje


J A V N I   P O Z I V

za predlaganje članova Kulturnog 
vijeća Osječko-baranjske županije


Skupština Osječko-baranjske županije donijela je 27. listopada 2022. godine Odluku o osnivanju Kulturnog vijeća Osječko-baranjske županije ("Županijski glasnik" broj 13/22. - u daljnjem tekstu: Odluka) temeljem Zakona o kulturnim vijećima i financiranju javnih potreba u kulturi ("Narodne novine" broj 83/22. -  u daljnjem tekstu: Zakon). 

Kulturno vijeće Osječko-baranjske županije (u daljnjem tekstu: Kulturno vijeće OBŽ) osnovano je u cilju unapređivanja, očuvanja, zaštite, poticanja i promicanja profesionalnog kulturnog i umjetničkog stvaralaštva, kulturnog amaterizma i alternativnog stvaralaštva, posebice stvaralaštva mladih te promicanja potreba u kulturi i umjetnosti nacionalnih manjina s područja Osječko-baranjske županije (u daljnjem tekstu: Županija) u zemlji i inozemstvu.

Sukladno članku 4. Odluke, Kulturno vijeće OBŽ obavlja sljedeće poslove:
· kontinuirano prati i razmatra stanje u pojedinim područjima umjetničkog i kulturnog stvaralaštva, 
· daje prijedloge za poticanje razvitka i unaprjeđivanja kulturnog stvaralaštva, 
· predlaže ciljeve kulturne politike i mjere za njihovo provođenje, stručne podloge i mišljenja, 
· stručno vrednuje i ocjenjuje programe i projekte u kulturi od interesa za Županiju prijavljene na javni poziv, 
· predlaže kriterije vrednovanja programa i projekata, 
· posebno razmatra mjere za poticanje i promicanje profesionalnoga kulturnog i umjetničkog stvaralaštva i kulturnog amaterizma u području svoje nadležnosti te Županiji predlaže mjere za njihovo unaprjeđenje, 
· posebnu pozornost posvećuje promicanju hrvatskog umjetničkog stvaralaštva u inozemstvu, kao i mjerama koje omogućuju hrvatskoj javnosti da se upoznaje s priznatim vrijednostima i suvremenim nastojanjima u umjetnosti i kulturi drugih naroda, po potrebi uspostavljajući vezu i međusobnu razmjenu mišljenja, 
· polazeći od potreba u kulturi i umjetnosti svih manjina, marginaliziranih i ranjivih skupina društva, posebnu pozornost posvećuje promicanju njihovih potreba u kulturi, kao i njihovu stvaralaštvu te potiče promicanje dijaloga, kulturne raznolikosti i uključivosti, 
· te obavlja i druge poslove sukladno Zakonu.

Kulturno vijeće OBŽ ima predsjednika i deset članova, koji se imenuju iz redova umjetnika, stručnjaka i kulturnih djelatnika istaknutih u području umjetnosti i kulture.

Radi pripreme prijedloga za imenovanje članova Kulturnog vijeća OBŽ, pozivaju se ustanove u kulturi, umjetničke organizacije, udruge te druge pravne i fizičke osobe koje obavljaju djelatnost u području kulture i umjetnosti na području Županije za podnošenje pisanih i obrazloženih prijedloga kandidata za članove Kulturnog vijeća OBŽ iz sljedećih djelatnosti:
· djelatnost zaštite, očuvanja i održivog upravljanja kulturnom baštinom,
· knjižnična djelatnost, nakladnička i knjižarska djelatnost, 
· muzejska i arhivska djelatnost, 
· glazbena i glazbeno-scenska umjetnost, 
· dramska i plesna umjetnost, 
· vizualna umjetnost i audiovizualna djelatnost, 
· interdisciplinarna i nova umjetnička i kulturna praksa i 
· međunarodna kulturna suradnja i mobilnost.

Na temelju pristiglih prijedloga, Župan imenuje predsjednika i članove Kulturnog vijeća OBŽ, na vrijeme od četiri godine, vodeći računa o njihovoj stručnosti i ravnomjernoj regionalnoj zastupljenosti.

Uz pisani i obrazloženi prijedlog kandidata za članove Kulturnog vijeća OBŽ, potrebno je dostaviti:
· vlastoručno potpisan životopis predloženog kandidata koji sadrži podatke vezane uz dosadašnja dostignuća i poznavanje problema vezanih za utvrđivanje i provedbu kulturne politike,
· vlastoručno potpisanu suglasnost kandidata da ga se predloži za člana Kulturnog vijeća OBŽ,
· privolu za prikupljanje i obradu osobnih podataka (obrazac privole dostupan je na internetskoj stranici Županije www.obz.hr).

Prijedlozi sa traženom dokumentacijom podnose se najkasnije do 20. veljače 2025. godine na adresu:

Pisarnica Osječko-baranjske županije
Županijska 4
31000 Osijek

s naznakom: 

"Prijava na Javni poziv za predlaganje članova
Kulturnog vijeća Osječko-baranjske županije"

